142. KLEIN DINGETJIES (2 Julie 2011) | Gedigte / Poems | , Johannesburg, , Gauteng | Hertevoete Products
Gedigte / Poems-> 142. KLEIN DINGETJIES (2 Julie 2011)
wat maak saak vir jou?
baie geld of klein dingetjies
klein dingetjies vir my,
onbenullig vir ‘n ander
waardeer ons nog die môredou?
langs jou bed, mooi blommetjies
‘n drukkie onverwags vir my
moenie dat somber jou verander
wanneer laas het jy die son sien opkom
‘n dankie sonder klug
verwerp die wêreld se voorgeskrewe vorm
sê ons genoeg dankie?
‘n hand beskermend op my rug
vir warm snoesige komberse snags
moenie swig voor die storm
klein dingetjies op die einde goud werd
‘n broodjie vir daardie honger kolletjie
vriendelike woorde soos engele kore
saamwees goed vir die gees
wat maak jou lewe die moeite werd?
iemand by jou, ‘n asempie
‘n Redder vir ons gebore
ons het soveel om voor dankbaar te wees
Hits to date: 1057007